
ANUNCI



Es fa públic per al general coneixement que en data 30 de setembre de 2025 la Junta de Govern Local va adoptar entre d’altres els següents acords:


PRIMER.- OBRIR la convocatòria per a la concessió de subvencions per la pràctica d´esports per infants a entitats esportives privades del municipi de Montmeló per a l’any 2025,  d´acord amb les Bases Generals i Específiques, aprovades per la Junta de Govern Local de data 19 de juny de 2018 i publicades al Butlletí Oficial de la Província de Barcelona (BOPB) en data 1 d´agost de 2018.
 
SEGON.- DETERMINAR que la sol·licitud a utilitzar en aquesta convocatòria serà el model normalitzat que es podrà obtenir mitjançant l’entitat esportiva municipal a la qual estigui inscrit l’infant sol·licitant i que ha d’adjuntar la següent documentació:

· Fotocòpia del DNI / NIF del sol·licitant.
· En cas de separació o divorci, el conveni regulador i resolució judicial de la guarda i custodia dels fills/es.
· En cas d’incompliment de l’obligació de pagament de la pensió d’aliments, reclamació judicial d’aquesta.
· Autorització de representació.
· Full d'inscripció a l'entitat que s'inscriu.
· Document amb el desglossament de la quota anual, o el que quedi per percebre de l'entitat a la qual s'inscriu.

TERCER.- ESTABLIR que el termini per a la presentació de sol·licituds començarà l’endemà a la publicació de la convocatòria al Butlletí Oficial de la Província de Barcelona i finalitzarà als 30 dies naturals següents.

QUART.- INFORMAR  que les sol·licituds es valoraran seguint els criteris de l’article 8 de les Bases Generals i Específiques del reglament general d’ajuts econòmics als infants amb domicili a Montmeló, per  la pràctica de l’esport a entitats esportives privades del municipi.

CINQUÈ.- INFORMAR que es poden presentar a aquesta convocatòria les famílies residents i empadronades a Montmeló, que reuneixin els requisits econòmics que es determinen el article 2 de les bases reguladores i en la convocatòria corresponent i estiguin inscrits en una entitat esportiva, seguint els següents requisits:

· Viure i estar empadronat, l'infant i tot el nucli familiar, a Montmeló.
· Presentar la sol·licitud i la documentació acreditativa en la forma i terminis establerts en la convocatòria.
· Que l'infant hagi nascut entre l'any 2008 i l'any 2019.
· No tenir cap deute amb entitats esportives del municipi ni amb l’Ajuntament.

SISÈ.- APROVAR I AUTORITZAR la despesa destinada a aquesta convocatòria per un import total aproximat de 35.000 € a càrrec de la partida 3410 480003 Beques Esportives del pressupost municipal del 2026.

SETÈ.- PUBLICAR la present convocatòria en el BOPB, al sistema de Base de Dades Nacional de Subvencions (BDNS), i al Registre d’Ajuts i Subvencions de Catalunya (RAISC), així com al tauler d’anuncis i edictes, i a la web de l’Ajuntament de Montmeló.



L’Alcalde,

Pere Rodríguez Rodríguez
(signat electrònicament)

